**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Четврте посебне сједнице Народне скупштине Републике Српске**

**одржане 16. јула 2019. године**

Четврта посебна сједница Народне скупштине Републике Српске одржана је 16. јула 2019. године у Бањој Луци.

Сједница је заказана на захтјев Владе Републике Српске у складу са чланом 171. Пословника Народне скупштине Републике Српске („Службени гласник Републике Српске“, бр. 31/11 и 34/17).

Предсједник Народне скупштине Републике Српске Недељко Чубриловић (у даљем тексту: предсједник) отворио је Четврту посебну сједницу и констатовао да постоји кворум за рад, те да су одсуство са сједнице најавили народни посланици: Мирела Кајкут Зељковић, Недељко Ћорић, Милан Радовић, Мирко Совиљ, Томица Стојановић, Дарко Бабаљ, Јелена Тривић, Игор Црнадак и Гордана Видовић.

На почетку сједнице предсједник је обавијестио присутне да ће се радити у пословнички предвиђеном радном времену, са могућношћу продужења, а да ће „дан за гласање“ бити по окончању расправе о тачкама дневног реда.

Прешло се на утврђивање дневног реда Четврте посебне сједнице Народне скупштине Републике Српске, те се приступило изјашњавању о предложеном дневном реду.

**ДНЕВНИ РЕД**

1. **Приједлог одлуке о прихватању задужења Републике Српске према Европској банци за обнову и развој за финансирање Пројекта Коридор 5ц – обилазница Добој;**
2. **Приједлог одлуке о износу гаранција које може издати Република Српска у 2019. години.**

Дневни ред Четврте посебне сједнице је **усвојен** са 64 гласа „за“, ниједним „против“, ниједним „уздржаним“.

Након усвајања дневног реда прешло се на разматрање тачака.

**Ад – 1:** **Приједлог одлуке о прихватању задужења Републике Српске према Европској банци за обнову и развој за финансирање Пројекта Коридор 5ц – обилазница Добој**

У име предлагача уводно излагање поднијела је Зора Видовић, министар финансија.

Надлежни скупштински одбори, Законодавни одбор и Одбор за финансије и буџет, разматрали су Приједлог одлуке о прихватању задужења Републике Српске према Европској банци за обнову и развој за финансирање Пројекта Коридор 5ц – обилазница Добој и заузели став да се исти разматра на Четвртој посебној сједници.

У посланичкој расправи учествовали су народни посланици: Љубиша Крунић, Небојша Вукановић, Миладин Станић, Драшко Станивуковић, Срђан Тодоровић, Зоран Видић, Славко Глигорић и Недељко Гламочак, те предсједник Владе Радован Вишковић.

Током расправе, за повреду Пословника, реплику и нетачан навод јавили су се народни посланици: Љубиша Крунић, Данијел Јошић, Небојша Вукановић, Александар Главаш, Споменка Стевановић, Миладин Станић, Недељко Гламочак, Дарко Бањац, Драшко Станивуковић, Давор Шешић, Костадин Васић и Зоран Видић.

Закључена је расправа о овој тачки дневног реда.

Завршну ријеч дала је Зора Видовић, министар финансија.

**Ад – 2: Приједлог одлуке о износу гаранција које може издати Република Српска у 2019. години**

У име предлагача уводно излагање поднијела је Зора Видовић, министар финансија.

Надлежни скупштински одбори, Законодавни одбор и Одбор за финансије и буџет, разматрали су Приједлог одлуке о износу гаранција које може издати Република Српска у 2019. години и заузели став да се исти разматра на Четвртој посебној сједници.

У посланичкој расправи учествовали су народни посланици: Драшко Станивуковић, Зоран Видић, Небојша Вукановић, Милан Шврака, Жељка Стојичић, Миладин Станић и Недељко Гламочак.

Током расправе, за повреду Пословника, реплику и нетачан навод јавили су се народни посланици: Игор Жунић, Небојша Вукановић, Давор Шешић, Драшко Станивуковић, Срђан Мазалица, Костадин Васић, Миладин Станић, Максим Скоко, Илија Таминџија, Дарко Бањац, Срђан Тодоровић и Љубиша Крунић, те Антон Касиповић и Сребренка Голић, потпредсједници Владе, Петар Ђокић, министар енергетике и рударства и Наталија Тривић, министар просвјете и културе.

Закључена је расправа о овој тачки дневног реда.

Завршну ријеч дала је Зора Видовић, министар финансија.

**Дан за гласање: уторак, 16. јул 2019. године**

Предсједник је отворио „дан за гласање“ и констатовао да су одсуство најавили народни посланици: Мирела Кајкут Зељковић, Недељко Ћорић, Милан Радовић, Мирко Совиљ, Душко Ивић, Дарко Бабаљ, Јелена Тривић, Игор Црнадак, Гордана Видовић, Томица Стојановић, Милан Тубин, Крсто Јандрић, Един Рамић, Бегија Смајић, Миленко Вићановић, Драшко Станивуковић и Иванка Марковић.

Приступило се изјашњавању о тачкама дневног реда.

**Ад – 1: Приједлог одлуке о прихватању задужења Републике Српске према Европској банци за обнову и развој за финансирање Пројекта Коридор 5ц – обилазница Добој**

Са 51 гласом „за“, 8 „против“ и 2 „уздржана“ Народна скупштина Републике Српске је **усвојила** Приједлог одлуке о прихватању задужења Републике Српске према Европској банци за обнову и развој за финансирање Пројекта Коридор 5ц – обилазница Добој.

**Ад – 2: Приједлог одлуке о износу гаранција које може издати Република Српска у 2019. години**

Са 52 гласа „за“, 11 „против“ и ниједним „уздржаним“ Народна скупштина Републике Српске је **усвојила** Приједлог одлуке о износу гаранција које може издати Република Српска у 2019. години.

Предсједник је закључио Четврту посебну сједницу Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***